section_heading: Prirodne ljepote i kulturno povijesne znamenitosti
paragraph_text: •	Stara straža Malo tko zna da se samo nekoliko kilometara od Knina na lokalitetu Stara straža nalazi geološki spomenik prirode koji je jedinstven u svijetu. Lokalitet ima izuzetni geološki značaj zbog lijepo vidljivih bora širine oko 15 metara i visine oko 5 metara koje predstavljaju valovito svijene slojeve Zemljine kore, a svaki taj sloj debeo samo nekoliko centimetara predstavlja milijun godina povijesti zemlje.